জোরকদমে এখন শ্যুটিং চলছে ‘বাহুবলী ২’-এর। এমনকী, ‘বাহুবলী’-র আর্ট ডিরেক্টর সাব্বু সিরিলের নাওয়া-খাওয়ারও সময় নেই। ইতিমধ্যেই তিনি দাবি করেছেন ‘বাহুবলী ২’ বক্স অফিসে ইতিহাস গড়বে। ছবির সেট থেকে কাহিনি এবং এফেক্টস সকলকে চমকে দেবে বলেই জানিয়েছেন সাব্বু।
ছবির পরিচালক এস এস রাজামৌলিও জানিয়েছেন, ‘বাহুবলী’ এতটাই প্রত্যাশা বাড়িয়েছে যে ‘বাহুবলী ২’-এ ভুল করার কোনও জায়গা নেই। ‘বাহুবলী ২’ তৈরি করাটা আরও বেশি চ্যালেঞ্জের। 
এহেন ‘বাহুবলীর ২’-এর মুক্তি দিন ২০১৭-র ঠিক কবে? তাই নিয়ে সিনেমাপ্রেমীদের কৌতুহলের সীমা ছিল না। বারবার সংবাদমাধ্যমের এই প্রশ্নের মুখে পড়তে হচ্ছিল রাজামৌলিকে। 
অবশেষে টুইট করে ‘বাহুবলী ২’-এর মুক্তির দিনক্ষণ ঘোষণা করে দিলেন করণ জোহর। টুইট করে করণ জানিয়ে দিয়েছেন ২০১৭-র ২৮ এপ্রিল মুক্তি পাচ্ছে ‘বাহুবলী ২’। 


১৫০ কোটি টাকা দিয়ে ‘বাহুবলী ২’-এর হিন্দি ভার্সানের রাইট কিনেছেন করণ। তাই তাঁর এই টুইটকে চূড়ান্ত বলেই ধরা হচ্ছে। 
‘বাহুবলী ২’-এর কাহিনি শুরু হবে, কেন সেনাপতি কাটাপ্পা হত্যা করেছিলেন রাজা বাহুবলী-কে? সেইসঙ্গে বাহুবলীর পুত্র ফের সিংহাসন পুনর্দখল করতে পারে কি না তারও মিমাংসা হবে ‘বাহুবলী ২’-এ। বলতে গেলে এক জমজমাট কাহিনি আর যুদ্ধের দামামার মশলা মজুত রয়েছে ‘বাহুবলী ২’-এ।
আরও পড়ুন... 
ইতিহাস লিখবে ‘বাহুবলী ২’! বলছেন ‘বাহুবলী’-র আর্ট ডিরেক্টর